Source: http://mikkeli.cloudnc.fi/fi-FI/Toimielimet/Konserni_ja_elinvoimajaosto/Kokous_1102019/Metso_Oyjn_ylimaarainen_yhtiokokous_2910(23935)
Timestamp: 2019-10-22 06:13:50+00:00

Document:
Metso Oyj:n ylimääräinen yhtiökokous 29.10.2019 | Mikkeli
Metso Oyj:n ylimääräinen yhtiökokous 29.10.2019
Konserni- ja elinvoimajaosto, kokous 1.10.2019
§ 92 Metso Oyj:n ylimääräinen yhtiökokous 29.10.2019
MliDno-2019-1803
Mikkelin kaupungin hallinnoimista rahastoista kolme omistaa Metso Oyj:n osakkeita seuraavasti:
Mikkelin kaupungin opintorahasto, 42 kpl
Isättömien lasten opintorahasto, 28 kpl
Mikkelin Lyseon rahasto, 41 kpl
Yhteensä 111 kpl
Metso Oyj on lähettänyt osakkeenomistajille kutsun ylimääräiseen yhtiökokoukseen, joka järjestetään ti 29.10.2019 klo 11.00 alkaen Finlandia-talossa Helsingissä. Kokoukseen ilmoittautuneiden vastaanottaminen ja äänilippujen jakaminen aloitetaan klo 10.00.
Ylimääräisen yhtiökokouksen aiheena on yhtiön osittaisjakautumiseen liittyvät päätökset, joista on esityslistalle kirjattu seuraava selostus:
Metso julkisti 4.7.2019 Metson osakeyhtiölain mukaisen osittaisjakautumisen toimivaan yhtiöön eli Outotec Oyj:hin. Osittaisjakautumisen seurauksena kaikki sellaiset Metson varat, oikeudet, velat ja vastuut, jotka liittyvät Metson Minerals-liiketoimintaan tai pääasiallisesti palvelevat Metson Minerals-liiketoimintaa, siirtyvät ilman Metson selvitysmenettelyä Outotec Oyj:lle. Metson osakkeenomistajat saavat jakautumisvastikkeena 4,3 Outotecin uutta osaketta jokaista omistamaansa Metson osaketta kohden.
Osittaisjakautumisen tarkoituksena on luoda johtava prosessiteknologiaa, laitteita ja palveluja mineraali-, metalli- ja kivenmurskausteollisuuden aloille tarjoava yhtiö. Yhdistynyt yhtiö hyödyntää molempien yhtiöiden vahvuuksia, mukaan lukien teknologia ja tutkimus- ja kehitystyö, laadukkaat tuotteet, prosessiosaaminen, koko ja maailmanlaajuisesti ulottuva palvelutarjonta. Yhdistyminen tuottaa merkittäviä hyötyjä kaikille sidosryhmille. Yhdistynyt yhtiö hyötyy myös vahvasta vapaasta kassavirrasta ja vakaasta pääomarakenteesta. Metson Minerals-liiketoiminnan ja Outotecin yhdistymisen johdosta Metso nimetään uudelleen nimellä Neles, ja siitä tulee maailmanlaajuisesti tunnettu virtauksensäätöön keskittynyt yhtiö, jolla on erittäin houkuttelevat markkina-asemat."
Toteuttaakseen osittaisjakautumisen Metson hallitus ehdottaa, että ylimääräinen yhtiökokous
Hyväksyy jakautumissuunnitelman ja päättää osittaisjakautumisesta jakautumissuunnitelman mukaisesti
Hyväksyy yhtiöjärjestyksen 1 § (toiminimi ja kotipaikka) ja 2 § (toimiala) muutokset osittaisjakautumisen täytäntöönpanon yhteydessä
Hyväksyy osittaisjakautumisen jakautumisvastikkeen
Hyväksyy Metso Oyj:n osakepääoman alentamisen jakautumissuunnitelman mukaisesti 90 000 000 eurolla 50 982 843,80 euroon osittaisjakautumisen yhteydessä. Määrä, jolla Metson osakepääomaa alennetaan, käytetään varojen jakamiseksi Outotecille.
Konserni- ja elinvoimajaosto nimeää kokousedustajan Metso Oyj:n ylimääräiseen yhtiökokoukseen ja antaa tarvittavat ohjeet kokousta varten.
Konserni- ja elinvoimajaosto merkitsi kokouskutsun tiedoksi, kokousedustajaa ei nimetty.
Nimetty edustaja
§ 89 Tilannekatsaus elinvoimaohjelmatyöryhmän toimenpide-esityksistä
§ 90 Konsernivastuuhenkilöiden selvitykset omistajapoliittisten linjausten tavoitteisiin liittyen
§ 91 Kiinteistö Oy Mikkelin Mannerheimintie 30:n purkaminen
§ 93 Työväen näyttämöpäivien kannatusyhdistys ry:n vuosikokous 1.11.2019 (lisäpykälä)
§ 94 Mikkelin Asumisoikeus Oy:n toimitusjohtajan vaihtuminen (lisäpykälä)

References: § 92

§ 89

§ 90

§ 91

§ 93

§ 94